ভারতজুড়ে এখন বিজেপি এবং প্রধানমন্ত্রী নরেন্দ্র মোদির জনপ্রিয়তায় ভাটার টান শুরু হয়েছে। ২০১৪ সালে ক্ষমতায় আসার পর মূলত গত এক বছর ধরে চলছে বিজেপির এই ভাটার টান। রাজনৈতিক পর্যবেক্ষকেরা মনে করছেন, নোট বাতিল, জিএসটি চালু, সাম্প্রদায়িকতার রাজনীতি, দ্রব্যমূল্য বৃদ্ধি, বেকার সমস্যা মাথাচাড়া দিয়ে ওঠা জনপ্রিয়তা হ্রাসের মূল কারণ। বিভিন্ন জনমত সমীক্ষার ফলাফল দেখে অনেকেরই মনে হয়েছে, বিজেপির পায়ের তলার মাটি সরে যাচ্ছে। তাই ক্ষমতায় টিকে থাকা এবং ২০১৯ সালের মে মাসে অনুষ্ঠেয় পরবর্তী লোকসভা নির্বাচনে জয়ের জন্য বিজেপি নতুন করে ঘুঁটি সাজাতে শুরু করেছে।